לורן ביוקס

לורן ביוקס (אנגלית: Lauren Beukes; נולדה ב־5 ביוני 1976) היא סופרת, עיתונאית ותסריטאית דרום אפריקאית. נחשבת לסופרת פורצת ז'אנרים. ביוקס כותבת ספרי מדע בדיוני, ספרות בדיונית, פנטזיה אורבנית, ספרות דיסטופית ולא בדיונית.

 ביוגרפיה 
ביוקס נולדה בעיר יוהנסבורג שבדרום אפריקה. למדה בבית הספר רודין. בעלת תואר שני בכתיבה יצירתית מטעם אוניברסיטת קייפטאון. בשנת 2006 נישאה למתיו בראון ובשנת 2014 התגרשו. לשניים ילדה משותפת.

כיום גרה ביוקס בקייפטאון.

היא עבדה במשך 12 שנים כעיתונאית עצמאית וכתבה עבור עיתונים ומגזינים רבים.

 ספריה 
 ספרים 
 אפטרלנד (Afterland) - בספר מתארת ביוקס את העולם לאחר מגפה קטלנית שחיסלה כמעט את כל אוכלוסיית הגברים בכדור הארץ. הסיפור עוקב אחר סיפורו של מיילס, ילד בן 12 ששרד את המגפה ונותר אחד מהזכרים היחידים שנותרו חיים בעולם. אימו, קול, רוצה להרחיק את מיילס משאר הסביבה כדי לגדל אותו בלי שיחשב כמשאב רבייה או אביזר מין.
 זוהרות (The Shining Girls) - הסיפור עוקב אחר הארפר קרטיס שמוצא מפתח לבית שנפתח לזמנים אחרים. אולם, המפתח בא עם מחיר, על קרטיס להרוג את כל הנערות הנוצצות: נערות צעירות מלאות בפוטנציאל. קרטיס עוקב אחריהן והורג אותן, עד שיום אחד, אחת מהנערות שורדת ומחליטה לנקום. (הרומן תורגם לעברית על ידי בועז וייס ויצא במודן הוצאה לאור ב-2013).
 מפלצות שבורות (Broken Monsters)- הסיפור מתחיל בזה שהבלשית גבריאלה וורסדו מוצאת גופה, אבל זו לא גופה רגילה, זו גופה של חצי ילד חצי עז. כשעוד ועוד גופות מוזרות מתגלות עולה השאלה, איך תוכל העיר להיאחז במציאות כשזו ממילא מאיימת להיעלם.
 עיר גן החיות (Zoo City) - הסיפור מתרחש בגרסה אלטרנטיבית לעיר יוהנסבורג, בה כל פושע מתחבר באופן קסום לחיה מסוימת. הסיפור עוקב אחר זינזי, עיתונאית לשעבר שמנסה להחלים מהתמכרות לסמים ומחוברת לעצלן עקב רצח אחיה. זינזי מנסה להחזיר לסוחר הסמים שלה כסף באמצעות מכירת שירותיה במציאת דברים אבודים. הסיפור מתמקד בחיפושיה של זינזי אחר חברה בצמד פופ מפורסם שנעלמה.
 מוקסילנד (Moxyland) - הספר עוקב אחרי סיפורם של קנדרה, שנשרה מאוניברסיטה לאומנויות וממתגת את עצמה לתוכנית שיווק ננוטכנולוגיה; לרטו, שמתכננת לערוק ממעסיקיה התאגידיים; טנדקה, פעילה חמומת ראש שנהפכת קנאית יותר ויותר; וטובי, ולוגר לא ישר שמגלה שמשחקי הווידאו שהוא משלם בעבורם הם הרבה יותר ממה שהם נראים. יום אחד קורה אירוע שגורם לכל חייהם של הארבעה להיקשר באופן פתאומי אחד לשני.
 מחליק (Slipping) - בסיפור מסופר על לוליטה, טייסת קרב שהצילה את טוקיו ממיצב אומנות מתפוצץ, על ארכיטקט צעיר שחייו ירדו מהפסים עקב ילדה סקרנית שהיא בעצם רוח רפאים ועל מגויסים שגילו צמחים על כוכב לא מסביר פנים.
 מווריק (Maverick)- נשים מיוחדות מהעבר של דרום אפריקה.

 קומיקס 
 מועדון השורדים (survivors' club)
 היפה: הממלכה האבודה (Fairest: The Hidden kingdom)
 וונדר וומן "הבעיה עם חתולים" ("wonder woman "the problem with cats)
 2000 לספירה: "זן יהודה איש קריות" ("2000AD: "the judas strain)
 הרפתקאות מוזרות: "כל סוסי הפוני היפים" ("strange adventures: "all the pretty ponies)
 שעת המכשפות: "בירדי" ("the witching hour: "birdie)
 סיפורי ספורט מוזרים: "חבר" ("strange sports stories: "chum)

 טלוויזיה 
 זוהרות (the shining girls)
 מפלצות שבורות (broken monsters)
 מועדון השורדים (survivors' club)
 מחליק (slipping)
 אורבו: הרפתקאות פקס אפריקה (urbo: the adventures of pax afrika)
 גליטרבויס וגאנגלנדס (glitterboys & ganglands)
 חדשות ז.א. (ZA-news)
 דרקוני פלורי (florries' dragons)
 מוק (mouk)

 פרסים והוקרה 
ספריה של ביוקס זכו לשבחים מצד סופרים רבים כגון: סטיבן קינג, גיליאן פלין וג'ורג' ר. ר. מרטין.

ביוקס זכתה בפרסים רבים עבור כתיבתה:
 פרס הידית האדומה של מגזין הקיטסצ'יס לרומן הטוב ביותר לשנת 2010 עם הספר: "עיר גן החיות".
 פרס ארתור סי קלארק לספר המדע הבדיוני הטוב ביותר בשנת 2011 עם הספר: "עיר גן החיות".
 פרס המותחן הטוב ביותר של השנה של ערוץ RT בשנת 2013 עם הספר: "הנערות הנוצצות".
 פרס אוניברסיטת יוהנסבורג בשנת 2014 עם הספר: "הנערות הנוצצות".
 פרס מגזין סטרנד בשנת 2014 עם הספר: "הנערות הנוצצות".
 פרס אוגוסט דרלת בשנת 2014 עם הספר: "הנערות הנוצצות".
 פרס מבוקדו בשנת 2015.

 קישורים חיצוניים 



 הערות שוליים 

קטגוריה:עיתונאיות דרום אפריקאיות
קטגוריה:תסריטאיות טלוויזיה
קטגוריה:סופרות דרום אפריקאיות
קטגוריה:סופרות פנטזיה
קטגוריה:סופרי מדע בדיוני
קטגוריה:בוגרות אוניברסיטת קייפטאון
קטגוריה:בוגרי אוניברסיטת קייפטאון
קטגוריה:ילידות 1976
קטגוריה:דרום אפריקאים שנולדו ב-1976